**ОБОСНОВКА**

**ЗА**

**КОНЦЕСИЯ ЗА ПОЛЗВАНЕ**

на язовир „Островче“, съставен от имот–публична общинска собственост с идентификатор 54420.6.47 с площ 89215,00 кв.м. и начин на трайно ползване: язовир и имот-публична общинска собственост с идентификатор 54420.6.169 с площ 3886,00 кв.м. и начин на трайно ползване: за друг вид водно течение, водна площ, съоръжение, находящи се в землището на с.Островче, община Разград.

**I. Цели на концесията**

Основната цел на концесията за ползване на язовир „Островче“, съставен от имот –публична общинска собственост с идентификатор 54420.6.47 с площ 89215,00 кв.м. и начин на трайно ползване: язовир и имот-публична общинска собственост с идентификатор 54420.6.169 с площ 3886,00 кв.м. и начин на трайно ползване: за друг вид водно течение, водна площ, съоръжение, находящи се в землището на с.Островче, община Разград е постигане на икономическа ефективност при управлението на публичната общинска собственост в защита интереса на гражданите и обществото. С възлаганено на концесия за ползване на язовир „Островче“ се определят следните цели:

* + извършване на ремонтно-възстановителни дейности и привеждане на язовира в съответствие с повишените изисквания за сигурност и безопасност на водните обекти;
  + определяне на конкретните инвестиционни задължения в обекта на концесията, с цел поддържането му в добро експлоатационно състояние;
  + осигуряване на допълнителни финансови средства в общинския бюджет, включително и такива за социални и екологични мероприятия на Община Разград;
  + стимулиране на създаването на търговско ориентирани производители и фирми за развитие на рибовъдството;
* предоставяне на възможност за временно наемане на работници за изпълнение на определени дейности при риборазвъждането и при мероприятията, свързани с техническата експлоатация, текущата поддръжка и необходимите ремонтни работи на язовира;
* възможностите за използването на язовира и неговите околности за индивидуален и спортен риболов и спортно-туристически мероприятия и отдих.

**II.** **Предмет и обект на концесията**

Предмет на концесията е: ползване на язовир „Островче“, находящ се в землището на с.Островче, община Разград за извършване на стопанска дейност –рибовъдство, развъждане на раци и други аквакултури, индивидуален и спортен риболов.

Чрез ползване на обекта на концесия, концесионерът извършва стопански дейности,които не променят предназначението му и неговите функции, не увреждат неговите елементи, не са свързани с опасности за околната среда, човешкото здраве и имуществото на други лица и не са забранени от действащото законодателство.

Икономическите оператори, чрез концесията за ползване на язовир „Островче“, имат възможността да извършват стопански дейности, само при условие, че поемат ангажимента да гарантират текущо техническо поддържане на язовирното съоръжение и неговата безопасност.

Обект на концесията е язовир „Островче**“**, съставен от имот–публична общинска собственост с идентификатор 54420.6.47 с площ 89215,00 кв.м. и начин на трайно ползване: язовир, при граници на имота: поземлени имоти с №№54420.9.1, 54420.6.101, 54420.65.33, 54420.63.19, 54420.6.131, 54420.6.131, 54420.6.102, 54420.888.9901,54420.10.103, 54420.11.48, актуван с акт за публична общинска собственост №358/29.08.2019 година и имот-публична общинска собственост с идентификатор 54420.6.169 с площ 3886,00кв.м. и начин на трайно ползване: за друг вид водно течение, водна площ, съоръжение, при граници на имота: поземлени имоти с №№54420.100.100, 54420.6.131, 54420.100.99, 54420.100.18, 54420.58.46, 54420.62.1, 54420.56.166, 54420.56.21, 54420.56.39, актуван с акт за публична общинска собственост №359/29.08.2019 година, находящи се в землището на с.Островче, община Разград

Общи сведения и технически характеристики на язовира

Язовир „Островче” се характеризира като воден обект със следните съоръжения:

- еднородна земнонасипна стена, изградена от местни материали;

- облекчителни съоръжения:

преливник – за провеждане на високи води

основен изпускател със затворен орган - за регулиране на водното ниво;

- язовирно корито.

Изграден е в землището на с. Островче, общ. Разград, на около 400 м югоизточно от населеното място.

Язовирната стена е формирана от насипа на общински път с. Сейдол – с. Островче, чието трасе минава по билото й. Изградена е през шестдесетте години на миналия век.

Язовирна стена

Стената е земнонасипна, изградена от местни материали с параметри:

* височина на стената – 8,78 м
* дължина на стената – 247 м
* ширина на билото – 8,00 м – 8,35 м
* наклон на водния откос - 1: 3
* наклон на сухия откос 1:2

*Характерни коти*

* коти корона стена: 364,47 – ляв скат, 363,93 – над основния изпускател и 370,23 – десен скат, 362,90 – най-ниска кота на короната;
* кота преливник – 360,51, кота дъно водосток – 360,96;
* кота на входна шахта на основен изпускател – котата на водното ниво в язовира е над котата на входната шахта и не може да се заснеме;
* кота дъно бетон на съществуваща изходна шахта на основен изпускател – 353,82;

Мокрият откос е с добро заскаляване. В петата на сухия откос няма изградена дренажна призма.

Корона

Короната на язовирната стена е с ширина 8,00 м, по която преминава общински път IV клас с. Сейдол – с. Островче с асфалтова настилка. Няма следи от коловози или други разрушавания. Асфалтът е частично напукан с напречни и надлъжни пукнатини.

Сух откос

По сухия откос има храстовидна и дървесна растителност. Не се забелязва видимо свличане, подуване или улягане на откоса.

Мокър отко**с**

Мокрият откос е с каменна заскалявка, частично обрасъл с тръстикова растителност. По него няма свличания или улягания.

Преливник

Преливникът е разположен в десния скат и представлява добре оформен земен канал с ширина 6,00 м. Котата на преливника е 360,51. Прелелите през преливника води чрез канал се довеждат до плочест водосток под пътя с ширина 3 м и височина на светлия отвор 2,40 м.

Отводнителен канал

Непосредствено след водостока започва отводнителен канал със земен профил.

Той е с предназначение да довежда прелялата висока вълна до дерето.

Основен изпускател

Основният изпускател е изграден от към левия скат на стената от бетонови тръби Ø400 с дължина 25 м. Изходната шахта, в която се намира спирателния кран е стоманобетонова, със суха камера и енергогасител.

Язовирно корито

Горен участък – няма срутища или свлачищни участъци по двата бряга на язовирното езеро.

Долен участък – отводнителният канал след основния изпускател се зауства в дерето под язовирната стена.

Общ завирен обем – 107 475 м3

Мъртъв обем – 13 500 м3

Полезен обем – 93 975 м3

**III Минимални изисквания към офертите**

Минималните изисквания към офертите на участниците са технически и функционални, финансово-икономически и правни изисквания към обекта на концесията и извършваната с него стопанска дейност. Първата група изисквания е свързана с възможностите, които се предлагат с офертите за поддържане на язовира в добро експлоатационно състояние. Те трябва да гарантират изпълнение на задължителните мероприятия, свързани с експлоатацията на обекта на концесия, както и предлагане на допълнителни такива, които ще способстват за безаварийното му функциониране, в т.ч:

-осигуряване на организация за провеждане на ежегодни технически прегледи на състоянието на язовирната стена и съоръженията към нея;

-изготвяне на авариен план на язовира;

- изготвяне на досие на обекта и отразяване в него на резултатите от направените огледи на съоръженията;

- при необходимост осигуряване измерване на наносите, отложени на дъното на язовира;

Втората група изисквания налагат извършването на такива дейности от концесионера, които ще допринесат за повишаване на финансово-икономическите резултати от стопанската дейност. Представеният финансово-икономически модел трябва да е съобразен с финансово-икономически елементи на концесията.

Правните изисквания към обекта на концесията задължават концесионера да изпълнява инвестиционната програма в съответствие с представения финансово-икономически модел и да предложи размер на концесионното възнаграждение, не по-малък от минимално изискуемия и представи гаранция в размер на 100% от годишното концесионно възнаграждение.

Съгласно чл.52, ал.2 от Закона за концесиите, за концесии без трансграничен интерес определянето на концесионер се извършва чрез открита процедура.

**IV. Прогнозни финансово-икономически елементи на концесията, включително максимален срок на концесията**

На базата на проучвания и официални отчетни данни публикувани от Министерство на земеделието, храните и горите за цените на дребно на рибата на вътрешния пазар и при отчитане степента на изграденост на хидросъоръжението, капацитетната му възможност, степен на използване, необходимостта от допълнителни инвестиции за поддържането му, е изготвена бизнес-програма.

Бизнес-програмата включва:

1. Производствена дейност

2. Инвестиционна програма

3. Прогноза за приходите и разходите за периода на концесия.

4. Анализ за ефективността на проекта

IV.1.Производствена дейност

Производствената дейност на обекта се изразява в експлоатация на язовира.

Главната задача на концесионера е производство и предлагане на качествена риба на пазара и привличане на клиенти, с цел максимално използване капацитетните възможности на язовира през периода на концесията.

Прогнозирането е съобразено с моментното състояние, залятата площ, полезния обем, дълбочината на язовира, наличието и вида растителност по бреговата зона, възможностите за източване и предпоставките за развитие на малоценни риби. Тези особености са отчетени при извеждане на очаквани рибовъдни показатели за капацитет, а също и за извеждане на прогнозните разходи и себестойност.

Основни предпоставки и предположения. Икономическа среда.

На база извършен анализ на стопанските ползи за концесионера за различни времеви периоди и необходимостта от изпълнение на мероприятията от задължителната инвестиционна програма, определени съобразно моментното състояние на обекта на концесия е приет 20 годишен период за възлагане на концесията.

От анализа на макроикономическите показатели през последните години, се приемат следните предпоставки и условия за развитие на рибопроизводство:

1. Всички финансови показатели са прогнозирани в лева.
2. Разходите за инвестиции са остойностени по действащи в момента цени.
3. Дейността по рибовъдство се развива и осъществява при следните основни предположения:

* задължителна подготовка на басейна за зарибяване с риба за консумация;
* планираното количество храна на рибата за консумация е извършено само на очаквания прираст на рибите;
* калкулирана е прогнозна рецептура за полуинтензивно хранене;
* разходите за труд за рибопроизводство са за условно постоянно наети общо трима работника –изпълняващи функция рибовъди и охрана;
* разходите за труд, включени в т.нар. ежегодни разходи за поддръжка на хидротехническото съоръжение са при действащи в момента разценки и за условно постоянно наети лица при условия на непълно работно време. Такава икономическа среда е описана в приетите предположения със съзнанието за известна непредсказуемост, но с възможност за интензифициране, която предполага, че ще се използва от потенциални инвеститори с опит и възможности.

Риби, които живеят в язовира, невнесени от човека – се приемат че са без особена стопанска изгода, но представляват резерв за концесионера в случай на експолатация на обекта за развлечение и спортен риболов.

Зарибяването на язовира може да бъде монокултурно с шаран или поликултурно със зарибяване от комплекс от видове всеядни, растителноядни и хищни риби.

Броят на зарибените риби за отглеждане и характера на подхранване на рибите могат да варират според избраните от рибовъдите варианти. Обикновено рибите се подхранват усилено през времето на най-интензивния им растеж юни-септември. Тази практика се отнася за язовирите, в които през пролетта се развива повече естествена храна, отколкото в специалните рибовъдни басейни. По този начин се прави икономия от суровинно-енергийни ресурси – рибата се получава с по малък разход на произведен и закупен фураж. Многогодишната практика показва, че 1 кг прираст на риба може да се получи от около 2 кг висококачествен гранулиран или екструдиран фураж при интензивно хранене. В настоящата калкулация се използва пример за полуинтензивно хранене, което минимизира разхода за прираст в живо тегло.

IV.2. Инвестиционна програма

Обектът за предоставяне на концесия включва съществуващият язовир, който следва да се преведе в експолатационно състояние и да бъде поддържан добре хидротехнически за срока на концесията.

Привеждането на обекта в експлоатационно състояние изисква направа на капиталови разходи – за поддържане на техническата му изправност. Задължителните инвестиционни мероприятия включват технически дейности, изискващи осигуряване на проводимост на оточното корито след основния изпускател, почистване на канала към входа на водостока, почистване на отводнителния канал след водостока, ремонт на шахтата на основния изпускател, почистване на дъното на язовира от наноси.

По време на експлоатацията се предвиждат ежегодни разходи за поддържане съоръжението в добро техническо състояние.

IV.3. Приходи и разходи за дейността

Поради слабите инфлационни темпове от последните години ролята на инфлацията не се отчита. За дисконтов фактор при отчитане на сегашната стойност на парите е използван процент на алтернативна доходност – представляващ официален статистически среден процент на доходност по депозити със срок от 6 месеца до една година.

Приходите от дейността са формирани на база капацитетните възможности на съоръжението, съобразено с техническите норми и правила за отглеждане на риба и за срок от 20 години.

Брутният приход ще се реализира от отглеждане и продажбата на риба. Предвижда се язовирът да се зариби, съгласно нормативите за отглеждане на риба – от 250 риби/дка, при среден добив 80 % от произведената риба, и средна цена на дребно за реализация на рибата 6,14 лв/ кг.

Експолатационните разходи се формират от:

* Преките производствени разходи - за зарибяване и хранене.
* Разходи за заплати на наетия персонал зает с рибовъдство и охрана на обекта.
* Ежегодни експолатационни разходи

За определяне на крайните нетни парични потоци се използва схемата:

|  |
| --- |
| Наименование на показателите по години |
| 1. Приходи от дейността |
| 2. Преки производствени разходи |
| 3. Разходи за възнаграждения на рибовъди и охрана |
| 4.Ежегодни експолатационни разходи |
| 5. Краен нетен паричен поток, получен като разлика /приходи – разходи/ или /р.1- р.2 –р.3- р.4/ |

*НЕТНИТЕ ПАРИЧНИ ПОТОЦИ* */НПП/* включват всички парични средства, които остават на разположение на концесионера. Следователно точното третиране на доходоностността на обекта освен чистия доход следва да включи всички брутни парични средства, акумулирани при функционирането му през периода на концесията.

IV.4. Анализ на ефективнността на проекта. Финансово-анализна матрица

С възлагането на концесия на язовир „Островче“ и изпълнение от страна на бъдещия концесионел на задължителната инвестиционна програма ще се съхрани язовира като хидротехническо съоръжение и ще се осигури предприемането на необходимите мерки от нанасяне на щети от непредвидени аварийни ситуации.

Основните показатели на ефективността на концесията за предложения срок от двадесет години са следните:

|  |  |  |  |
| --- | --- | --- | --- |
| № по ред | ПОКАЗАТЕЛ | Стойност  /без дисконтиране-лв./ | Дисконтирана стойност  /настояща стойност-лв./ |
| 1 | Норма на дисконтиране | 0,24% | |
| 2 | Обща стойност на инвестиционните разходи, без ДДС | 46061,00 | 45 272,00 |
| 3 | Обща стойност на разходите за експлоатация, дейност рибовъдство и труд, без ДДС | 1 460 041,00 | 1 422 882 |
| 4 | Обща стойност на приходите, без ДДС | 2 452 163 | 2 387 883 |
| 5 | Вътрешна норма на възвращаемост  /IRR/ % | 95,60% | |
| 6 | Нетна настояща стойност /NPV/лв. | 919 729 | |

IV.5. Мотивиране на размер за концесионното възнаграждение

Приложимата устойчива данъчна практика от последните години за 10% плоско облагане на доходите на гражданите и стопанските субекти е приложим справедлив метод за определяне на концесионното възнаграждение като % от изчислената за периода нетна настояща стойност.Поради тази причина се предлага концесионното възнаграждение да бъде в размер, равен на 10% от нетната настояща стойност за периода – 4 599,00 лв., без ДДС.

IV.6. Предложение за вида, размера и начина на плащане на гаранциите за изпълнение на концесионния договор

Гаранцията за изпълнение на концесионния договор е възможно да бъде направена по два начина:

-депозит по сметка на Общината е допустима форма на гаранция, която предлага бързо удовлетворяване на претенциите на концедента, при неспазване на клаузи от концесионния договор. Тази форма на гаранция е най-достъпна за концесионера и предлага средство за незабавен контрол върху изпълнението на договора. Недостатък е, че депозираните средства от концесионера представляват от негова гледна точка – блокиран, неработещ капитал, който не носи доходност.

-банкова гаранция е друга допустима форма на гаранция. Тя представлява по-скъп обезпечителен инструмент за концесионера. Нейното предимство е, че ползва репутацията на финансова институция, която се явява трета страна спрямо концедента и концесионера, която гарантира че функционирането на обезпеченията по договора ще е процесуално издържано. В случай, че концесионерът обезпечи издаването на банкова гаранция със залог на имущество, този метод не блокира оборотния капитал на концесионера. Тези доводи често правят банковите гаранции предпочитан обезпечителен инструмент при дългосрочни договори, какъвто е договора за концесия.

Формата на гаранцията следва да се избере според предпочитанията на концесионера.

Гаранцията е в размер на 100% от годишното концесионно възнаграждение.

**V. Прогнозни юридически конструкции**

На основание чл. 40, ал. 2 от Закона за концесиите Общинският съвет одобрява преди тяхното издаване решенията на кмета на общината за откриване на процедурата за определяне на концесионер. Съгласно чл. 40, ал. 3 от ЗК кметът на общината изпълнява правомощията на концедент, а съгласно чл. 51, ал. 2 от ЗК процедурата за определяне на концесионер се открива с решение на концедента, провежда се от назначена от концедента комисия и приключва с решение на концедента за определяне на концесионер. Използвайки тази процедура в максимална степен ще бъдат защитени правата и законните интереси както на концедента, така и на всеки един участник в нея. Процедурата се провежда на един етап, в който икономическият оператор подава едновременно заявление и оферта. Чрез открита процедура всички заинтересовани лица могат да подадат оферта за участие. Същевременно се създава възможност да бъде определен най-добрият концесионер, при спазване изискването на закона за избор на икономически най-изгодната, предложена от кандидатите, оферта.

Едно от най-съществените обстоятелства при концесията е осъществяване на правата и задълженията на страните по договора за концесия. Основните права и задължения при концесията, в тяхната взаимна връзка, следва да създадат условия за реално, справедливо и ефективно осъществяване на концесията за ползване на язовира. Основната цел е да се осигури за целия период на концесията цялостен, категоричен и съобразен с изискванията на действащото законодателство ангажимент за извършване на необходимите дейности по техническата експлоатация, поддържане и ремонт на водоема и свързаните с него съоръжения от концесионера с негови ресурси. Поемането на подобни сложни и потенциално променливи задължения (изискващи в т.ч. съобразяване с текущите изисквания на редица компетентни органи) от страна на концесионера, предполага останалите ангажименти по договора за концесия да са сравнително по-малки и лесни за отчитане и контрол. В този смисъл в Обосновката на концесията са предложени следните права и задължения на страните по концесионния договор.

Основни права и задължения на концесионера

Права на концесионера

-Концесионерът има право да ползва обекта на концесията за целия срок на концесията, като осъществява в него дейности, свързани с рибовъдство, развъждане на раци и други аквакултури, индивидуален и спортен риболов, както и всички други дейности, които биха могли да съпътстват основните дейности, без да ги препятстват като получава приходи от реализираните дейности;

-Концесионерът има право да ползва за срока на договора цялата налична документация, свързана с концесията;

-Концесионерът има право да ограничи достъпа на лица за извършване на дейностите или услугите, които само той има право да извършва съгласно договора.

-Концесионерът има право да получи обезщетение от страна на концедента за извършените невъзстановени инвестиции при предсрочно прекратяване на договора по причина, за която концедентът отговаря.

Задължения на концесионера

-Концесионерът е длъжен да заплаща на концедента дължимото концесионно възнаграждение при условия и срокове, договорени между страните и определени с концесионния договор;

-Концесионерът е длъжен да не прехвърля правата и задълженията си по концесионния договор на трети лица;

-Концесионерът е длъжен да ползва обекта на концесията добросъвестно съгласно неговото предназначение и дейностите, за които е предоставена концесията, като не допуска действия, които могат да доведат до икономическа неизгодност при експлоатацията, както и да не променя по какъвто и да било начин предназначението на обекта;

-Концесионерът е длъжен да изпълни дейностите, предвидени в обвързващото предложение, по начина и в сроковете, договорени с концедента;

-Концесионерът е длъжен да заплаща всички разходи, такси и други подобни за издаване, получаване, запазване и продължаване действието на всички регистрации, разрешения и/или други, които са необходими за осъществяване на стопанската дейност по концесията;

-Концесионерът е длъжен да предостави на концедента след предизвестие достъп до всички документи, книги, сметки и всякаква друга информация, водена и събирана от концесионера и свързана с осъществяването на концесията, независимо от нейния вид и носител;

-Концесионерът отговаря солидарно с подизпълнителя за изпълнението на дейностите, възложени с договора за подизпълнение;

-При изпълнение на концесионния договор концесионерът води аналитично счетоводно отчитане за извършваните стопански и други дейности, включени в предмета на договора;

-Годишният финансов отчет на концесионера подлежи на задължителен финансов одит от регистриран одитор по [Закона за независимия финансов одит](apis://Base=NARH&DocCode=41891&Type=201/) ;

-Концесионерът е длъжен да поддържа техническата изправност на язовира, обслужващите го съоръжения и инфраструктура;

- Да изпълни задължителни инвестиционни мероприятия, в т.ч:

а/ осигуряване на проводимост на оточното корито след основния изпускател;

б/ почистване на канала към входа на водостока;

в/ почистване на отводнителния канал след водостока;

г/ ремонт на шахтата на основния изпускател;

д/ почистване на дъното на язовира от наноси;

е/ на почистените наноси;

-Концесионерът се задължава да извърши допълнителни инвестиционни мероприятия, съобразно представената оферта;

- Концесионерът е длъжен да предостави, по указание на концедента, места за общо ползване на водите, по начин и в обем, съответстващ на изискванията на действащото законодателство;

- Задълженията на концесионера по отношение отглеждането и развъждането на риба и други аквакултури са следните:

а/ да осъществява мероприятия за запазване на видовото разнообразие на водната фауна и условията за размножаването;

б/ да изгради ефикасни съоръжения за запазване на рибата и другите водни видове при изграждане на нови или разширяване на съществуващите съоръжения в обекта на концесията;

в/ да не позволява ловенето на риба с взривни, отровни и зашеметяващи вещества и устройства;

г/ да извършва риборазвъждането, риболова и продажбата на уловената риба под ветеринарно-санитарен контрол;

д/ да спазва изискванията и осигурява възможност за любителски риболов съгласно Закона за рибарството и аквакултурите;

е/ при необходимост и дадени указания от съответните компетентни органи да води документация и изпълнява дадените предписания съгласно действащото законодателство;

- Задължения на концесионера за организиране на любителски риболов и предоставяне на спортно-туристически услуги, водноспасителната дейност и обезопасяване на водните площи:

а/ да изпълнява заповедта на кмета на Община Разград за разрешените и забранените за къпане места;

б/ да постави забранителни, предупредителни и информационни знаци, според режима за къпане. В забранителните знаци се посочват причините, наложили забраната, в предупредителните - опасностите от къпане, в информационните - разстоянието до най-близкия медицински пункт;

в/ да уведомява незабавно компетентните органи при констатирани случаи на удавяне.

-Концесионерът е длъжен да осигурява по всяко време достъп до обекта на концесия на концедента или на негови представители, както и на компетентните държавни органи, когато това се налага за извършване на контролни функции или на неотложни работи от обществено значение или за защита на обществения ред и сигурност;

- Концесионерът е длъжен да участва лично или със свои специалисти в съвместни комисии с длъжностни лица от общинската администрация, отговарящи за този вид дейност в огледи и при съставянето на констативни протоколи за извършваната от него дейност;

- Концесионерът е длъжен при настъпване на форсмажорни обстоятелства да търпи временното използване на обекта на концесия от компетентните държавни органи, като предоставя ресурси и съдействие, по ред, уточнен между страните;

-Концесионерът е длъжен да застрахова ежегодно обекта на концесия за своя сметка, в полза на Община Разград с основен риск „природно бедствие“, включващ буря, свлачища, слягане и земетресение и лимит на отговорност – действителната стойност на обекта ;

-Задължения на концесионера, свързани с националната сигурност и отбраната на страната, за живота и здравето на гражданите, за околната среда, за защитените територии, зони и обекти и за обществения ред:

а/ да изготви авариен план съгласно чл. 138а, ал. 1 от Закона за водите (ЗВ) и по реда на чл. 35 от Закона за защита при бедствия (ЗЗБ), да го актуализира при промяна на обстоятелствата и да организира провеждането на тренировки за изпълнението му най-малко веднъж годишно;

б/ да предоставя на кмета на общината информация за изготвяне на общинския план за защита при бедствия и аварии относно:

-източниците на рискове от дейността му;

- вероятните последствия при аварии и начините за ликвидирането им;

-възможните въздействия върху населението и околната среда;

-мероприятията, силите и средствата за провеждане на спасителни и неотложни аварийно-възстановителни работи в обекта.

-Концесионерът е длъжен да изпълнява всички задължения, произтичащи от Закона за водите, Закона за защита при бедствия и Наредбата за условията и реда за осъществяване на техническата и безопасна експлоатация на язовирните стени и на съръженията към тях, както и на контрол за техническото им състояние, Закона за защитените територии, Наредбата за ползването на повърхностните води и да съобразява дейността си с действащото законодателство;

- Концесионерът е длъжен да притежава Разрешение за ползване на воден обект, издадено по реда на Закона за водите;

-Концесионерът трябва да отговаря на изискванията за оператор на язовирна стена, съгласно пap. 1, ал. 1, т. 95 от Допълнителните разпоредби на Закона за водите, или да разполага с лице за извършване на дейностите, предвидени в чл. 138в от Закона за водите, отговарящо на изискванията за оператор на язовирна стена, за срока на концесията;

-Концесионерът се задължава да не допуска нарушения, свързани с екологичното, социалното и трудовото право, установени с националното законодателство, правото на Европейския съюз, колективни споразумения или с международните конвенции в социалната област и в областта на околната среда по приложение № 5 към чл.60, ал.2, т.4, буква „б” от Закона за концесиите;

-Концесионерът е длъжен в случай, че при извършване на дейности, свързани с поддръжката на обекта на концесия и неговото обслужване, бъдат открити структури и/или находки, имащи признаци на културни ценности, временно да прекрати работа и незабавно да уведоми концедента за това. Двете страни по договора са длъжни да предприемат мерки за запазване на откритите структури и/или находки и да уведомят незабавно Регионалния исторически музей Разград, Националния институт за недвижимо културно наследство и Министерство на културата.

Основни права и задължения на концедента

Права на концедента

-Концедентът има право да получава концесионното възнаграждение, гаранциите и обезщетенията, при условията и сроковете, определени с концесионния договор;

-Да изисква и получава информация и доклади относно изпълнението на този договор и на достъп до обекта на концесията и информацията, относно изпълнението на дейностите, свързани с нея;

-Концедентът има право при прекратяване на договора да получи обекта на концесията и наличната техническа, проектна (екзекутивна) и друга документация във връзка с обекта на концесията;

-Концедентът има право на собственост върху подобренията, извършени в обекта на концесията от момента на възникването им.

Задължения на концедента

- Концедентът е длъжен да не възлага на трети лица концесия върху същия обект за срока на концесионния договор;

- Концедентът е длъжен да осигурява на концесионера постоянен и неограничен достъп до всички части от язовира и свързаните с него технологични и инфраструктурни съоръжения (в т.ч. разположени в съседство други общински имоти) за осъществяване на дейностите, свързани с нормалната техническа експлоатация и поддръжка, задълженията по концесионния договор;

-Концедентът е длъжен да не препятства концесионера да изпълнява задълженията си по договора, освен в случаите, регламентирани в действащото законодателство или при форсмажорни обстоятелства;

- Концедентът е длъжен да не препятства концесионера при осъществяване на правата му по този договор и своевременно да разглежда и да се произнася по представените от концесионера програми, искания и предложения;

- Концедентът е длъжен като собственик на концесионния обект, да поддържа в актуално състояние данните в актовете за собственост на обекта на концесия;

-Концедентът е длъжен да осигурява публичност за изпълнението на концесионния договор с изключение на защитената със закон информация и информацията, определена като поверителна.

Начало на концесията

Концесионният договор влиза в сила от датата на подписването на същия.

Концесионно възнаграждение

Съгласно чл. 33, ал. 2 от ЗК при концесия за ползване и когато обектът на концесията е общинска собственост, както е в конкретния случай, винаги се дължи концесионно възнаграждение, което концесионерът заплаща на концедента. Годишното концесионно възнаграждението се определя въз основа на офертата на участника, обявен за концесионер. За предоставеното право на ползване на обекта на концесията концесионерът заплаща на концедента годишно концесионно възнаграждение в размер, не по малък от 4 599,00 лв., без ДДС, което се заплаща по сметка на Община Разград в срокове, както следва:

-Годишното концесионно възнаграждение през първата година на концесията се заплаща до 31 декември на календарната година и се дължи пропорционално за периода от време на годината, през който концесионният договор е действал;

-За всяка следваща година от срока на концесията годишното концесионно възнаграждение се заплаща до 31.03. /тридесет и първи март/ на съответната календарна година.

-Годишното концесионно възнаграждение се актуализира ежегодно от 1 март в съответствие с годишната инфлация, отнесена за периода декември на изтеклата спрямо декември на предходната година, обявена от Националния статистически институт.

- Годишното концесионно възнаграждение не подлежи на намаляване при отрицателна годишна инфлация за предходната година

Гаранции за изпълнение на задълженията по концесионния договор

Концесионерът представя гаранции и/или други обезпечения за изпълнение на задълженията си по концесионния договор. Гаранциите и обезпеченията се определят с решението за откриване на процедура за определяне на концесионер.

Разпределение на рисковете, свързани с реализацията на концесията

Съгласно чл. 31, ал. 7 от Закона за концесиите, при концесия за ползване всички рискове се поемат от концесионера, с изключение на риска от пълно погиване на обекта на концесия. Този риск ще бъде минимизиран при изпълнението на задължението на бъдещия концесионер да застрахова за своя сметка обекта на концесия за основен риск „Природно бедствие“, с лимит на отговорност, определен от концедента.

**VI. Възможност за получаване на финансова подкрепа под формата на** **безвъзмездна финансова помощ за финансиране на разходи по концесията чрез Европейските структурни и инвестиционни фондове.**

На този етап, на концедента не са известни възможности за получаване на финансова подкрепа под формата на безвъзмездна финансова помощ за финансиране на разходи по концесията чрез Европейските структурни и инвестиционни фондове. Концендентът към настоящия момент няма намерение да участва в процедури за получаване на финансова подкрепа под формата на безвъзмездна финансова помощ. Концесионерът от своя страна може да се възползва от възможността за получаване на финансова подкрепа под формата на безвъзмездна финансова помощ за финансиране на разходи по концесията чрез Европейските структурни и инвестиционни фондове през целия срок на концесията.

**VII. Извод и заключение**

От всички гореизложени факти, обстоятелства и констатации следва, че е законосъобразно и целесъобразно да бъде открита процедура за възлагане на концесия за ползване, която да се осъществява върху обект - язовир „Островче“, съставен от имот –публична общинска собственост с идентификатор 54420.6.47 с площ 89215,00 кв.м. и начин на трайно ползване: язовир, при граници на имота: поземлени имоти с №№54420.9.1, 54420.6.101, 54420.65.33, 54420.63.19, 54420.6.131, 54420.6.102, 54420.888.9901,54420.10.103, 54420.11.48, актуван с акт за публична общинска собственост №358/29.08.2019 година и имот-публична общинска собственост с идентификатор 54420.6.169 с площ 3886,00кв.м. и начин на трайно ползване: за друг вид водно течение, водна площ, съоръжение, при граници на имота: поземлени имоти с №№ 54420.100.100, 54420.6.131, 54420.100.99, 54420.100.18, 54420.58.46, 54420.62.1, 54420.56.166, 54420.56.21, 54420.56.39 актуван с акт за публична общинска собственост №359/29.08.2019 година, находящи се в землището на с.Островче, община Разград

Най-съществените аргументи, допълващи извода за законосъобразността и икономическата и социална целесъобразност относно решението за откриване на концесионната процедура са:

1. Трудностите пред Общината да осигури адекватни ресурси за нормална техническа експлоатация на язовира и свързаните с него съоръжения;

2. Липсата на перспективи Общината да осъществява в обекта стопанска дейност, успоредно с експлоатацията и поддържането на язовира;

3. Осигурявайки свобода на потенциалните инвеститори може да се очакват иновативни решения и организиране на алтернативни дейности, свързани с използването на обекта на концесия;

4.Възможностите за временно използване на ресурси на концесионера (хора, техника, транспортни средства) за реализацията на отделни дейности или мероприятия, което ще намали обема на необходимите инвестиции.

Посочените аргументи правят концесията без алтернатива за Община Разград и в същото време показват в какви направления могат да се реализират ефективни предложения от страна на потенциалните участници в процедурата за възлагане на концесия.