**ОБЩИНА РАЗГРАД**

**Р Е Ш Е Н И Е**

**№ ………**

**гр.Разград ………… 2020 г.**

На основание чл.71, ал.1, във връзка с чл.17, ал.3 и чл.72, ал.1, ал.2, т.3 и чл.78, ал.1 от Закона за концесиите и Решение № 109 по Протокол №8 от 22.05.2020 г. на Общински съвет Разград и въз основа на Обосновката на концесията,

**Р Е Ш И Х:**

I . Откривам процедура за определяне на концесионер и за възлагане на концесия за ползване при следните условия:

1.Предмет на концесията: Ползване на язовир „Островче“, находящ се в землището на с.Островче, община Разград за извършване на стопанска дейност –рибовъдство, развъждане на раци и други аквакултури, индивидуален и спортен риболов.

2.Обект на концесията: Обект на концесията е язовир „Островче**“**, съставен от имот–публична общинска собственост с идентификатор 54420.6.47 с площ 89215,00 кв.м. и начин на трайно ползване: язовир, при граници на имота: поземлени имоти с №№54420.9.1, 54420.6.101, 54420.65.33, 54420.63.19, 54420.6.131, 54420.6.102, 54420.888.9901,54420.10.103, 54420.11.48, актуван с акт за публична общинска собственост №358/29.08.2019 година и имот-публична общинска собственост с идентификатор 54420.6.169 с площ 3886,00кв.м. и начин на трайно ползване: за друг вид водно течение, водна площ, съоръжение, при граници на имота: поземлени имоти с №№54420.100.100, 54420.6.131, 54420.100.99, 54420.100.18, 54420.58.46, 54420.62.1, 54420.56.166, 54420.56.21, 54420.56.39, актуван с акт за публична общинска собственост №359/29.08.2019 година, находящи се в землището на с.Островче, община Разград.

3.Срок на концесията – 20 години.

4.Срокът на концесията започва да тече от датата на подписване на договора.

5. Права и задължения на страните:

5.1. Права на концесионера:

5.1.1. Да ползва обекта на концесията за целия срок на концесията, като осъществява в него дейности, свързани с рибовъдство, развъждане на раци и други аквакултури, индивидуален и спортен риболов, както и всички други дейности, които биха могли да съпътстват основните дейности, без да ги препятстват като получава приходи от реализираните дейности;

5.1.2. Да ползва за срока на договора цялата налична документация, свързана с концесията;

5.1.3. Да ограничи достъпа на лица за извършване на дейностите или услугите, които само той има право да извършва съгласно договора;

5.1.4. Да получи обезщетение от страна на концедента за невъзстановените разходи за инвестиции при предсрочно прекратяване на договора по причина, за която концедентът отговаря.

5.2 Задължения на концесионера:

5.2.1. Да заплаща на концедента дължимото концесионно възнаграждение при условия и срокове, договорени между страните и определени с концесионния договор;

5.2.2. Да не прехвърля правата и задълженията си по концесионния договор на трети лица;

5.2.3. Да ползва обекта на концесията добросъвестно съгласно неговото предназначение и дейностите, за които е предоставена концесията, като не допуска действия, които могат да доведат до икономическа неизгодност при експлоатацията, както и да не променя по какъвто и да било начин предназначението на обекта;

5.2.4. Да не извършва и да не допуска извършването на незаконно строителство на концесионната територия;

5.2.5. Да изпълни дейностите, предвидени в обвързващото предложение, по начина и в сроковете, договорени с концедента;

5.2.6. Да заплаща всички разходи, такси и други подобни за издаване, получаване, запазване и продължаване действието на всички регистрации, разрешения и/или други, които са необходими за осъществяване на стопанската дейност по концесията;

5.2.7. Да предостави на концедента след предизвестие достъп до всички документи, книги, сметки и всякаква друга информация, водена и събирана от концесионера и свързана с осъществяването на концесията, независимо от нейния вид и носител;

5.2.8. Отговаря солидарно с подизпълнителя за изпълнението на дейностите, възложени с договора за подизпълнение;

5.2.9. Води аналитично счетоводно отчитане за извършваните стопански и други дейности, включени в предмета на договора;

5.2.10. Годишният финансов отчет на концесионера подлежи на задължителен финансов одит от регистриран одитор по [Закона за независимия финансов одит](apis://Base=NARH&DocCode=41891&Type=201/) ;

5.2.11. Да поддържа техническата изправност на язовира, обслужващите го съоръжения;

5.2.12. Да изпълни задължителни инвестиционни мероприятия, в т.ч:

-осигуряване на проводимост на оточното корито след основния изпускател;

-почистване на канала към входа на водостока;

-почистване на отводнителния канал след водостока;

-ремонт на шахтата на основния изпускател;

-почистване на дъното на язовира от наноси;

5.2.13. Да извърши допълнителни инвестиционни мероприятия, съобразно представената оферта;

5.2.14. Да предостави, по указание на концедента, места за общо ползване на водите, по начин и в обем, съответстващ на изискванията на действащото законодателство;

5.2.15. Да изпълнява следните задължения по отношение отглеждането и развъждането на риба и други аквакултури:

а/ да осъществява мероприятия за запазване на видовото разнообразие на водната фауна и условията за размножаването;

б/ да изгради ефикасни съоръжения за запазване на рибата и другите водни видове при изграждане на нови или разширяване на съществуващите съоръжения в обекта на концесията;

в/ да не позволява ловенето на риба с взривни, отровни и зашеметяващи вещества и устройства;

г/ да извършва риборазвъждането, риболова и продажбата на уловената риба под ветеринарно-санитарен контрол;

д/ да спазва изискванията и осигурява възможност за любителски риболов съгласно Закона за рибарството и аквакултурите;

е/ при необходимост и дадени указания от съответните компетентни органи да води документация и изпълнява дадените предписания съгласно действащото законодателство;

5.2.16. Да изпълнава следните задължения за организиране на любителски риболов и предоставяне на спортно-туристически услуги, водноспасителната дейност и обезопасяване на водните площи:

а/ да изпълнява заповедта на кмета на Община Разград за разрешените и забранените за къпане места;

б/ да постави забранителни, предупредителни и информационни знаци, според режима за къпане. В забранителните знаци се посочват причините, наложили забраната, в предупредителните - опасностите от къпане, в информационните - разстоянието до най-близкия медицински пункт;

в/ да уведомява незабавно компетентните органи при констатирани случаи на удавяне.

5.2.17. Да осигурява по всяко време достъп до обекта на концесия на концедента или на негови представители, както и на компетентните държавни органи, когато това се налага за извършване на контролни функции или на неотложни работи от обществено значение или за защита на обществения ред и сигурност;

5.2.18. Да участва лично или със свои специалисти в съвместни комисии с длъжностни лица от общинската администрация, отговарящи за този вид дейност в огледи и при съставянето на констативни протоколи за извършваната от него дейност;

5.2.19. При настъпване на форсмажорни обстоятелства да търпи временното използване на обекта на концесия от компетентните държавни органи, като предоставя ресурси и съдействие, по ред, уточнен между страните;

5.2.20. Да застрахова ежегодно обекта на концесия за своя сметка, в полза на Община Разград с основен риск „природно бедствие“, включващ буря, свлачища, слягане и земетресение и лимит на отговорност – действителната стойност на обекта ;

5.2.21. Да изпълнява следните задължения, свързани с националната сигурност и отбраната на страната, за живота и здравето на гражданите, за околната среда, за защитените територии, зони и обекти и за обществения ред:

а/ да изготви авариен план съгласно чл. 138а, ал. 1 от Закона за водите (ЗВ) и по реда на чл. 35 от Закона за защита при бедствия (ЗЗБ), да го актуализира при промяна на обстоятелствата и да организира провеждането на тренировки за изпълнението му най-малко веднъж годишно;

б/ да предоставя на кмета на общината информация за изготвяне на общинския план за защита при бедствия и аварии относно:

-източниците на рискове от дейността му;

- вероятните последствия при аварии и начините за ликвидирането им;

-възможните въздействия върху населението и околната среда;

-мероприятията, силите и средствата за провеждане на спасителни и неотложни аварийно-възстановителни работи в обекта.

5.2.22. Да изпълнява всички задължения, произтичащи от Закона за водите, Закона за защита при бедствия и Наредбата за условията и реда за осъществяване на техническата и безопасна експлоатация на язовирните стени и на съръженията към тях, както и на контрол за техническото им състояние, Закона за защитените територии, Наредбата за ползването на повърхностните води и да съобразява дейността си с действащото законодателство;

5.2.23. Да притежава Разрешение за ползване на воден обект, издадено по реда на Закона за водите;

5.2.24. Да отговаря на изискванията за оператор на язовирна стена, съгласно пap. 1, ал. 1, т. 95 от Допълнителните разпоредби на Закона за водите, или да разполага с лице за извършване на дейностите, предвидени в чл. 138в от Закона за водите, отговарящо на изискванията за оператор на язовирна стена, за срока на концесията;

5.2.25. Да не допуска нарушения, свързани с екологичното, социалното и трудовото право, установени с националното законодателство, правото на Европейския съюз, колективни споразумения или с международните конвенции в социалната област и в областта на околната среда по приложение № 5 към чл.60, ал.2, т.4, буква „б” от Закона за концесиите;

5.2.26. Да уведоми концедента и временно да прекрати работа в случай, че при извършване на дейности, свързани с поддръжката на обекта на концесия и неговото обслужване, бъдат открити структури и/или находки, имащи признаци на културни ценности. Двете страни по договора са длъжни да предприемат мерки за запазване на откритите структури и/или находки и да уведомят незабавно Регионалния исторически музей Разград, Националния институт за недвижимо културно наследство и Министерство на културата.

6.1.Права на концедента:

6.1.1 Да получава концесионното възнаграждение, гаранциите и обезщетенията, при условията и сроковете, определени с концесионния договор;

6.1.2. Да изисква и получава информация и доклади относно изпълнението на този договор и на достъп до обекта на концесията и информацията, относно изпълнението на дейностите, свързани с нея;

6.1.3. При прекратяване на договора да получи обекта на концесията и наличната техническа, проектна (екзекутивна) и друга документация във връзка с обекта на концесията;

6.1.4. Има право на собственост върху подобренията, извършени в обекта на концесията от момента на възникването им.

6.2. Задължения на концедента:

6.2.1. Да не възлага на трети лица концесия върху същия обект за срока на концесионния договор;

6.2.2. Да осигурява на концесионера постоянен и неограничен достъп до всички части от язовира и свързаните с него технологични и инфраструктурни съоръжения (в т.ч. разположени в съседство други общински имоти) за осъществяване на дейностите, свързани с нормалната техническа експлоатация и поддръжка, задълженията по концесионния договор;

6.2.3. Да не препятства концесионера да изпълнява задълженията си по договора, освен в случаите, регламентирани в действащото законодателство или при форсмажорни обстоятелства;

6.2.4. Да не препятства концесионера при осъществяване на правата му по този договор и своевременно да разглежда и да се произнася по представените от концесионера програми, искания и предложения;

6.2.5. Да поддържа в актуално състояние данните в актовете за собственост на обекта на концесия;

6.2.6. Да осигурява публичност за изпълнението на концесионния договор с изключение на защитената със закон информация и информацията, определена като поверителна.

7. Критерии за възлагане и методика за оценка на офертите

7.1 Критерии за възлагане

Критериите за възлагане са следните:

7.1.1 Размер на годишното концесионно възнаграждение /Пгод./**.**  Не може да бъде по-малък от 4 599,00 лв., без ДДС. Приетият принцип за липса на ограничения и стимулиране на по-ефективни технологични и организационни решения определя като съществен за възлагането критерий предложението за размер на годишното концесионно възнаграждение. Предложенията за размер на годишното концесионно възнаграждение са в български левове и не трябва да са по-ниски от определения начален минимален размер на концесионното възнаграждение**.** Предложения, включващи по-нисък размер няма да бъдат разглеждани, като несъответстващи на минималните икономически изисквания на Общината, а участниците предложили такива ще бъдат отстранени от процедурата.

Най-висок размер на Годишното концесинно възнаграждение, предложено от един от участниците в процедурата е равно на П год.max.Размерът на Годишното концесионно възнаграждение на всеки подал оферта участник е Пгод.I.

Оценката на всеки участник за този критерий е равна на Пгод.I/Пгод.max.

Относителната тежест на този критерий- кПгод. – 80%.

7.1.2. Допълнителни инвестиционни мероприятия /Динв./**.**

Допълнителни инвестиционни мероприятия, свързани със съхранение и подобрение на техническото и екологично състояние на хидротехническото съоръжение –язовир „Островче“ –Д инв.

Оценяването по този критерий се извършва по следния начин: извършва се експертна оценка, общо за всички планирани мероприятия в офертата като предложенията се подреждат във възходящ ред. На най-ниско оцененото предложение се дават 0 точки, а на всяко следващо по-високо в класирането по 5 точки в повече от предходното по-лошо предложение. На оферта без предложение се дават 0 точки. Получилото по този начин най-много точки предложение е със стойност Динв.max.Стойностите на получените точки от всяко предложение е Динв.I

Оценката на всеки участник за този критерий е равна на Динв.I/Динв.max

Относителна тежест на този критерий кДинв.-20%

7.2. Методика за оценка на офертите

Комплексната оценка (КО) се определя като сбор от оценките от посочените по-горе основни показатели, умножени по коефициент, определящ тежестта им в общата оценка по следната формула:

Комплексната оценка /КО/ ще се определи след изчисляване по формулата:

КО={[(Пгод./Пгод.max) x кПгод.] +[(Динв.I/Динв.max) x кДинв.] }x100

Офертата с най-висока комплексна оценка се класира на първо място. Втора по ред в класирането е офертата, чиято стойност е следващата по-ниска стойност на комплексната оценка. Така в низходящ ред се класират всички подадени оферти.

8. Концесионно възнаграждение

Съгласно чл. 33, ал. 2 от ЗК при концесия за ползване и когато обектът на концесията е общинска собственост, както е в конкретния случай, винаги се дължи концесионно възнаграждение, което концесионерът заплаща на концедента. Годишното концесионно възнаграждението се определя въз основа на офертата на участника, обявен за концесионер. За предоставеното право на ползване на обекта на концесията концесионерът заплаща на концедента годишно концесионно възнаграждение в размер, не по малък от 4 599,00 лв., без ДДС лева, което се заплаща по сметка на Община Разград в срокове, както следва:

-Годишното концесионно възнаграждение през първата година на концесията се заплаща до 31 декември на календарната година и се дължи пропорционално за периода от време на годината, през който концесионният договор е действал;

-За всяка следваща година от срока на концесията годишното концесионно възнаграждение се заплаща до 31.03. /тридесет и първи март/ на съответната календарна година.

-Годишното концесионно възнаграждение се актуализира ежегодно от 1 март в съответствие с годишната инфлация, отнесена за периода декември на изтеклата спрямо декември на предходната година, обявена от Националния статистически институт.

- Годишното концесионно възнаграждение не подлежи на намаляване при отрицателна годишна инфлация за предходната година

9. Вид, размер, срокове и начини за предоставяне на гаранции за изпълнение на задълженията по договора

За обезпечаване на изпълнението на задълженията си по концесионния договор концесионерът внася парична гаранция по сметка на Община Разград или представя потвърдена, безусловна, неотменима гаранция издадена от банка, съгласувана с концедента в размер на едно годишно концесионно възнаграждение, което се внася преди подписване на договора и се поддържа от концесионера в този размер през целия срок на концесията.

При прекратяване на концесионния договор от страна на концедента, без вина на концесионера, гаранцията се възстановява на концесионера.

При прекратяване на концесионния договор от страна на концедента, по вина на концесионера, гаранцията остава в полза на концедента.

При прекратяване на концесионния договор едностранно от концесионера, без виновност на страните , на концесионера се възстановява 50 % от гаранцията.

При изтичане на срокът на концесията, паричната гаранция се възстановява на концесионера в срок от 10 работни дни, считано от датата на предаване на обекта на концесия. В случай, че концесионерът е представил банкова гаранция, нейното възстановяване се извършва от банката гарант, след изрично писмено потвърждение от страна на концедента, че обекта на концесия му е предаден.

II.Одобрявам обявление за откриване на процедурата и документация за концесията.

III.Решението подлежи на обжалване пред Комисията за защита на конкуренцията относно неговата законосъобразност, включително относно наличие в обявлението, в документацията за концесията или във всеки друг документ, създаден при провеждане на процедурата за определяне на концесионер, на изисквания, нарушаващи принципите на чл.4, ал.1 от ЗК. Жалбата се подава в 10-дневен срок от публикуването в Националния концесионен регистър на обявлението за откриване на процедурата.

Кмет на Община Разград